شەفەق نیوز/ ئەوەیگ
لە بەسرە روودەێد تەنیا رووداو و پێشێل کاری ئەمنی جوورا جور ئاوارتە نیە، ئەو
کوشتن و تەقینەوەیلە دیارە جوور کاریگ بەڕنامەدار کریەن، ک هیمان هێزە ئەمنیەگان نێتوەنن
ئامانجەیلیان دیاربکەن، بەڵکم شیوەگەی نوقڵانە وە پلانەیلیگ دەێد ک ئەرا شارەگە و
خەڵکەگەی دانریەێد.
ک موستەفا
کازمی سەرۆک وەزیران ناچاربوود لە واشینتونەو ک یەکەم جارە سەردانی بکەێد، تویتیگ
بنووسێد ئەرا دووپاتکردن لە چەودیری کردنی لە تاوانەیل بەسرە وبردن بڕیارەیل گەورایگ،
واتە ک سیمای ئی شار باشووریە رەسیە سنور مەترسی گەورایگ.
هەمیش ک باڵیۆزخانەی
ئەمریکی بەیاننامەیگ دەربکەێد ئەرا شەرمەزارکردن ئەو تاوانەیلەگ رەسنە چالاکوانەیل
مەدەنی و خۆپیشاندەرەیل، ئەویش گرنگی وەپیدان دەیشتەکی نشان دەێد ک جەختەگەی کەفتە
بان ئی شارە، وەتایبەت ک باڵیۆزخانەگە، لەو وەختە ک هیمان کازمی هالە واشینتون،  داوا لە حکومەت عراق کرد سزاداین ئەو وەرپرسەیلە
وەگورەی یاسا بکەێد.
شەو چوارشەممە،
بەسرە وە تاوان نوویگ دڵتەز بوی، دویای ئەوە ک چەکدارەیلیگ دوو ژن کوشتن، یەکیگیان
پزشکیگە، و وەرجە ئەوەیش وەچەن رووژیگ چالاکوانەیلیگ لە خۆپیشانەدرەگان کوشتن.
لە بەڵگەیگ تر
لەبان مەترسی رەوشەگە، عوسمان غانمی وەزیر ناوخۆ سەردان شارەگە کرد،  و یەکەمین فەرمانەیلی دەرکرد، ک لەناویان جوور
ئەوەگ سەرچەوەیگ ئەرا ئاژانس شەفەق نیوز باسیکرد؛ قەیەغەکردن لە ئەو ماشینەیلە ک
تابڵۆ وەپیانەو نیە، و قەیەغەکردن ماشینە تاریک کریایەگان.
هەمیش وەزیر
ناوخۆ رینما داگە فەرماندە ئەمنیەگان لە شارەگە، تا بڕەسنە تاوان کارەیل کووشتەگان
وەزویترین وەخت، و داناین ئەو باوەتە لە گرنگترین ئەرکە ئەمنیەگان.
